2015 ЖЫЛЫ ЖОО ГРАНТЫНЫҢ 75%-І ҚАЗАҚ ТІЛІНЕ БӨЛІНДІ
"2015 ЖЫЛЫ ЖОО ГРАНТЫНЫҢ 75%-І ҚАЗАҚ ТІЛІНЕ БӨЛІНДІ" | "https://abai.kz/post/41010"
TITLE: 2015 ЖЫЛЫ ЖОО ГРАНТЫНЫҢ 75%-І ҚАЗАҚ ТІЛІНЕ БӨЛІНДІ
URL: https://abai.kz/post/41010
META: "2015 ЖЫЛЫ ЖОО ГРАНТЫНЫҢ 75%-І ҚАЗАҚ ТІЛІНЕ БӨЛІНДІ" | "https://abai.kz/post/41010"
DATE: 01.07.2015
AUTHOR(s): Абай-Ақпарат
TOTAL WORDS: 110
TEXT: Білім және ғылым вице-министрі Такир Балықбаев алдағы оқу жылына арналған мемлекеттік білім беру тапсырысының көлемі жайында айтып берді, - деп хабарлайды Tengrinews.kz сайты. "Алдағы білім берудің мемлекеттік тапсырысын бекіту туралы қаулы қабылданды. Мемлекеттік тапсырыс көлемі - 39 994 орын, оның ішінде бакалавриат - 32 168 грант, магистратура - 7 241 грант, докторантура - 623 грант. Мемлекеттік тапсырыста алдағы жылдардағыдай техникалық мамандықтар көш бастап тұр - 42,4 пайыз", - деді вице-министр Астанадағы алқа отырысында. Оның айтуынша, бұл жылдағы ерекшелік гранттардың тіл бойынша үлестірілуінде - қазақ бөліміне 75 пайыз және орыс бөліміне 25 пайыз. "Мұндай шешім қазақ бөліміндегі конкурсты есепке алудың және межелік балдың деңгейінің негізінде қабылданды", - деп түсіндірді ол. Абай-ақпарат
